**Görbeháza Község Önkormányzata**

**Képviselő-testületének**

**14/2014. (XI.27.) önkormányzati rendelete**

**az államháztartáson kívüli forrás átadásáról és átvételéről**

Görbeháza Község Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörben, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésben, valamint a közpénzekből nyújtott támogatások átláthatóságáról szóló 2007. évi CLXXXI. törvény 18. § (2) bekezdésében kapott felhatalmazás alapján a Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2011.(IV.29.) önkormányzati rendelete 7. számú függeléke alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága,* valamint *Pénzügyi és Területfejlesztési Bizottsága* véleményének kikérésével a következőket rendeli el:

**A rendelet hatálya**

**1. §**

(1)  A rendelet hatálya kiterjed mindazon természetes személyekre, valamint az államháztartás körébe nem tartozó jogi személyekre, jogi személyiséggel nem rendelkező szervezetekre, akik részére Görbeháza Község Önkormányzata pénzeszközt ad át, vagy akitől pénzeszközt vesz át.

(2) A rendelet hatálya nem terjed ki a magánszemélyeknek juttatott segélyekre, adományokra, ösztöndíjakra, valamint a közfeladat ellátására kötött megállapodás keretében átadott pénzeszközökre.

**Államháztartáson kívüli forrás átadásának szabályai**

**2. §**

(1)  A Képviselő-testület a költségvetésről szóló rendeletében határozza meg azon költségvetési előirányzatait, amelyek terhére működési, vagy felhalmozási célú támogatás adható.

(2) Az lehet jogosult az (1) bekezdés szerinti támogatásra,

a)  akinek javára az Önkormányzat mindenkori költségvetési rendeletében címzett támogatás került megállapításra,

b)  aki a Képviselő-testület által kiírt pályázati felhívásra a pályázati kiírásnak megfelelő pályázatot nyújtott be,

c)  aki az Önkormányzathoz támogatás iránti kérelmet nyújt be.

**3. §**

(1) A 2. § (1) bekezdés b) pontja szerinti pályázati kiírásnak tartalmaznia kell

a) a pályázati feltételeket,

b) a lehetséges pályázók körét,

c) a támogatandó célokat,

d) az elszámolható költségtípusokat,

e) a pályázati adatlapot,

f)  az adatlap kitöltési útmutatóját, amelyben rögzíteni kell a támogatás feltételeit és a pályázó teendőit.

(2) A 2. § (2) bekezdésének c) pontja szerinti kérelmet az 1. mellékletben szereplő nyomtatvány kitöltésével a Polgármesterhez kell benyújtani. A kérelemhez csatolni szükséges a 2. mellékletben meghatározott, a közpénzekből nyújtott támogatások átláthatóságáról szóló 2007. évi CLXXXI. törvény alapján kiállított összeférhetetlenségről és átláthatóságról szóló nyilatkozatot is.

**4. §**

(1) A támogatás iránti kérelmet a polgármester döntéshozatalra a képviselő-testület elé terjeszti, amelyről előzetesen a Pénzügyi és Területfejlesztési Bizottság is dönt.

(2) A támogatásra vonatkozó döntésnek tartalmaznia kell a támogatott nevét, a támogatás összegét, a támogatás célját.

(3) A támogatás kifizetésére történhet utólagos elszámolás mellett előfinanszírozás, vagy beszámolást követő utófinanszírozás formájában. A támogatás folyósítása egy összegben vagy részletekben, időarányosan vagy teljesítésarányosan történhet.

(4) A képviselőtestület a visszatérítendő támogatás kifizetését meghatározott saját forrás vagy egyéb forrásból juttatott támogatás elnyeréséhez kötheti. Ez esetben a támogatottnak a saját forrás vagy egyéb forrásból juttatott támogatás meglétét igazolnia kell.

**5. §**

(1) Az Önkormányzat a támogatottal írásban támogatási szerződést köt, amelynek tartalmaznia kell a támogatás célját, összegét, a megvalósítás helyét, a támogatás felhasználásának időpontját, a teljesítés, illetve az elszámolás határidejét, módját. Az Önkormányzat a támogatási szerződést közvetlenül a támogatást elnyerő szervezettel, személlyel köti meg.

(2)  A támogatási szerződést a Polgármester írja alá.

(3) Nem ítélhető meg támogatás, illetve a megítélt támogatás kifizetését fel kell függeszteni, ha

a)  a kérelmező egy korábbi támogatási megállapodással összefüggésben benyújtott, vagy benyújtandó lejárt határidejű elszámolása még nem került elfogadásra, vagy elszámolási, visszafizetési késedelemben van,

b) a kérelmező lejárt esedékességű, 60 napon túl meg nem fizetett köztartozással rendelkezik, a köztartozás megfizetéséig,

c) a kérelmező a b) ponton túlmenően az Önkormányzattal szemben lejárt esedékességű tartozással rendelkezik, a tartozás megfizetéséig,

d) a kérelmező csőd-, felszámolási vagy végelszámolási eljárás alá került,

e) a kérelmezővel szemben a közpénzekből nyújtott támogatások átláthatóságáról szóló törvényben foglalt összeférhetetlenségi ok, vagy érintettség áll fenn, és ezen körülmény közzétételét a törvény szerint határidőben nem kezdeményezi,

f) a kérelmező bírósági nyilvántartásból való törlését az ügyészség kezdeményezte,

g) a kérelmező nem felel meg az államháztartásról szóló törvényben meghatározott rendezett munkaügyi kapcsolatok követelményének,

h) a támogatási szerződés megkötésének feltételeként meghatározott nyilatkozatokat a kérelmező nem teszi meg, a dokumentumokat nem nyújtja be, vagy a korábban tett nyilatkozatát visszavonja,

i) a támogató által meghatározott saját forrás nem áll rendelkezésére, továbbá azt a támogatott nem igazolja, vagy arról nem nyilatkozik.

(4) A (3) bekezdésben foglaltak ellenőrzése a jegyző feladata.

**6. §**

A támogatással kapcsolatos adatok közérdekű adatnak minősülnek, amelyre vonatkozóan az Önkormányzatot az irányadó jogszabályokban előírt nyilvántartási és közzétételi kötelezettség terheli.

**7. §**

(1) A támogatott a kapott támogatási összeget kizárólag a támogatási megállapodásban megjelölt célokra fordíthatja, más szervezet részére támogatásként tovább nem adhatja.

(2) A támogatott köteles a számára juttatott közpénzt hatékonyan, költségtakarékosan, közösségi célok megvalósításához felhasználni.

(3) A támogatási összegből kizárólag abban az esetben lehet személyi jellegű ráfordítást teljesíteni, ha erről a támogatási szerződés kifejezetten rendelkezik.

(4) A támogatási megállapodás és e rendelet támogatott által történő megszegése esetén a Képviselő-testület a támogatottat legfeljebb 5 évre kizárhatja az Önkormányzat által biztosított támogatási lehetőségekből.

**8. §**

(1) A támogatás összegének felhasználásáról a támogatottnak a támogatásról szóló döntésben meghatározott elszámolási határidőre elszámolást kell benyújtania az Önkormányzat felé. A támogatás elszámolásának részletes szabályait a támogatási megállapodás tartalmazza.

(2)  Amennyiben a támogatott részére önrész megléte is előírásra került, akkor a támogatottnak a támogatással és az önerő összegével kell elszámolnia.

(3)  A támogatott különösen indokolt esetben kérheti az elszámolási határidő meghosszabbítását. A kérelmet írásban kell benyújtani, legkésőbb az eredeti elszámolási határidő lejártáig. A határidő meghosszabbításáról a Polgármester dönt.

**9. §**

(1)  Az elszámolás a támogatási szerződésben foglaltak szerint történik, a Polgármesteri Hivatal illetékes szervezeti egységei közreműködésével.

(2)  Amennyiben az elszámolás során a támogatási céltól eltérő felhasználás állapítható meg, az illetékes szervezeti egység köteles azt soron kívül ellenőrizni és bizonyított eltérés esetén a támogatás visszafizetéséről, illetve a folyósítás felfüggesztéséről haladéktalanul gondoskodni.

**10. §**

A Polgármester a költségvetés végrehajtásáról szóló beszámolóban tájékoztatja a Képviselő-testületet a beszámolás tárgyát képező évben államháztartáson kívülre átadott pénzeszközök teljesüléséről.

**3. Államháztartáson kívüli forrás átvételének szabályai**

**11. §**

(1)  Az államháztartáson kívüli forrás átvételéről a képviselő-testület dönt, amelyet a polgármester terjeszt a képviselő-testület elé.

(2) A képviselő-testület döntése előtt véleményezi a jegyző, valamint a Pénzügyi és Területfejlesztési Bizottság.

(3)  Az államháztartáson kívüli forrás átvételénél vizsgálni kell az átvétel következményeként az Önkormányzatnál esetlegesen felmerülő kiadásokat, a pénzeszköz átvétel következményeit.

(4) Az államháztartáson kívüli forrás átvételéről szóló megállapodást a polgármester köti meg.

**12. §**

1. Ez a rendelet a kihirdetését követő 8. napon lép hatályba
2. A rendelet hatálybalépésével egyidejűleg hatályát veszti a helyi szervezetek támogatásáról szóló 5/2008.(II.15.) önkormányzati rendelet.

Giricz Béla Lászlóné Horváth Ernő

 polgármester jegyző

Záradék:

A rendeletet kihirdettem:

Görbeháza, 2014. november 27.

Horváth Ernő

jegyző

1. melléklet a 14/2014. (XI.27.) önkormányzati rendelethez

**Görbeháza Község Önkormányzat**

**Támogatási igénylőlap**

*(A támogatási igénylőlapot nyomtatott betűvel, vagy géppel kérjük kitölteni)*

**1. Igénylő adatai:**

Név: ..............................................................................................................................................

Cím (székhely): ............................................................................................................................

Levelezési cím: ............................................................................................................................

Telefon:.........................................................................................................................................

Adószám (adóazonosító jel): ........................................................................................................

Számlavezető bank megnevezése: ...............................................................................................

Bankszámlaszám: .........................................................................................................................

**2. Igénylő részéről a kapcsolattartó személy adatai:**

Név: ..............................................................................................................................................

Cím: ..............................................................................................................................................

Elérhetőségek (telefon, e-mail): ...................................................................................................

**3. Támogatási cél megnevezése:**

......................................................................................................................................................

......................................................................................................................................................

**4. Támogatás céljának rövid leírása:**

......................................................................................................................................................

......................................................................................................................................................

......................................................................................................................................................

......................................................................................................................................................

......................................................................................................................................................

......................................................................................................................................................

......................................................................................................................................................

**5. Támogatási cél megvalósításának tervezett időtartama:**

Kezdete (év, hó, nap):...................................................................................................................

Vége (év, hó, nap):........................................................................................................................

**6. A támogatási cél megvalósításának tervezett költségvetése:**

|  |  |
| --- | --- |
| **Megnevezés** | **Összeg (Ft)** |
| Személyi jellegű költségek |  |
| Személyi jellegű költségek járulékai |  |
| Beszerzések (készlet, szolgáltatás) |  |
| Bérleti díjak |  |
| Reklám |  |
| Rendezvényszervezés költségei |  |
| Csekély értékű ajándék |  |
| Egyéb költségek: | ––––––––––––––––––––––––––––––––––––– |
| - |  |
| - |  |
| - |  |
| - |  |
| **Költségvetés összesen** |  |

**7. A támogatási cél megvalósításának forrásai:**

|  |  |
| --- | --- |
| **Megnevezés** | **Összeg (Ft)** |
| Saját forrás |  |
| Közreműködők hozzájárulása |  |
| Egyéb forrás |  |
| Kért támogatás összege (önkormányzati támogatás) |  |
| **Források összesen** (a 6. pontban szereplő „Költségvetés összesen” sorral egyeznie kell) |  |

Görbeháza, 20…… év …………………. hó …. nap

                                                                                         …………………….

                                                                                                    Igénylő

Támogatást igénylő a korábbi támogatásból eredő lejár határidejű elszámolási kötelezettségének eleget tett:                              igen     -           nem

60 napon túli köztartozása van - nincs

Támogatás kifizethető:                                  igen     -           nem

Egyéb, a támogatási kérelem elbírálása szempontjából lényeges körülmény:

......................................................................................................................................................

......................................................................................................................................................

......................................................................................................................................................

......................................................................................................................................................

Görbeháza, 20… év ………………… hó … nap

                                                                                          …………………….

                                                                                                   jegyző

A támogatási kérelmet

|  |  |
| --- | --- |
| elfogadom |  |
|  |  |
| elutasítom |  |

Görbeháza, 20… év ………………… hó … nap

                                                                                          …………………….

                                                                                                polgármester

2. melléklet a 14/2014. (XI.27.) önkormányzati rendelethez

**NYILATKOZAT**

A közpénzekből nyújtott támogatások átláthatóságáról szóló 2007. évi CLXXXI. törvény
szerinti összeférhetetlenség, illetve érintettség fennállásáról vagy hiányáról

A kérelmező neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel, illetve a pályázóként megjelölt szervezettel szemben a
közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) 6.§ (1) bekezdés szerinti összeférhetetlenség (megfelelőt kérem húzza alá)

* + - * 1. nem áll fenn vagy
				2. fennáll a pont alapján

***6. §*** *(1) Nem indulhat pályázóként, és nem részesülhet támogatásban*

*a) aki a pályázati eljárásban döntés-előkészítőként közreműködő vagy döntéshozó,*

*b) a kizárt közjogi tisztségviselő,*

*c) az a)-b) pont alá tartozó személy közeli hozzátartozója,*

*d) az a)-c) pontban megjelölt személy tulajdonában álló gazdasági társaság,*

*e)*[*7*](http://net.jogtar.hu/jr/gen/hjegy_doc.cgi?docid=A0700181.TV#lbj7param) *olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja,*

*f)*[*8*](http://net.jogtar.hu/jr/gen/hjegy_doc.cgi?docid=A0700181.TV#lbj8param) *az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy*

*fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),*

*fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,*

* + - 1. *akinek a részvételből való kizártságának tényét a 13. § alapján a honlapon közzétették.*

A Knyt. 8.§ (1) bekezdése szerinti érintettség (megfelelőt kérem húzza alá)

nem áll fenn vagy

fennáll a pont alapján

***8. §*** *(1) Ha a pályázó*

*a) a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,*

*b) nem kizárt közjogi tisztségviselő,*

*c) az a)-b) pont alá tartozó személy közeli hozzátartozója,*

*d) az a)-c) pontban megjelölt személy tulajdonában álló gazdasági társaság,*

*e)*[*14*](http://net.jogtar.hu/jr/gen/hjegy_doc.cgi?docid=A0700181.TV#lbj14param) *olyan gazdasági társaság, alapítvány, egyesület, egyházi jogi személy vagy szakszervezet, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője vagy az egyesület ügyintéző vagy képviseleti szervének tagja,*

*köteles kezdeményezni e körülménynek a honlapon történő közzétételét a pályázat benyújtásával egyidejűleg.*

*(2) Ha az érintettséget megalapozó körülmény a pályázat benyújtása után, de a támogatási döntés előtt következik be, a pályázó köteles 8 munkanapon belül kezdeményezni e körülménynek a honlapon történő* közzétételét.

Az összeférhetetlenség vagy az érintettség alapjául szolgáló körülmény leírása:

......................................................................................................................................................

......................................................................................................................................................

Kijelentem, hogy az összeférhetetlenség megszüntetésére az alábbiak szerint intézkedem:

......................................................................................................................................................

Kijelentem, hogy az érintettség közzétételét külön űrlap csatolásával kezdeményeztem.

......................................................................................................................................................

Görbeháza, 20.. év …………………. hó …. nap

                                                                                          …………………….

                                                                                       Aláírás/Cégszerű aláírás